OpenLLM-France/wikimedia huggingface dataset:
# Resolució 66 del Consell de Seguretat de les Nacions Unides

La Resolució 66 del Consell de Seguretat de les Nacions Unides, aprovada el 29 de desembre de 1948, en resposta a un informe del Mediador interí sobre les hostilitats que esclataven al sud de Palestina el 22 de desembre malgrat les crides de l'ONU per un alto el foc, el Consell va exigir la immediata implementació de la Resolució 61 del Consell de Seguretat de les Nacions Unides. La resolució ordena al mediador actiu que faciliti la supervisió completa de la treva pels observadors de l'ONU. La resolució també instrueix al comitè designat a la resolució 61 del Consell de Seguretat de les Nacions Unides per reunir-se el dia 7 de gener a Lake Success, Nova York, per considerar la situació al sud de Palestina i informar al Consell sobre el grau en què els governs han complert o no amb les resolucions 61 i 62 del SCNU. La Resolució també va convidar a Cuba i Noruega a reemplaçar els dos membres que es van retirar del comitè (Bèlgica i Colòmbia) l'1 de gener.
La resolució va ser aprovada per vuit vots a cap; La República Socialista Soviètica d'Ucraïna, Estats Units i Unió Soviètica es van abstenir.

## Vegeu també

* Llista de resolucions del Consell de Seguretat de les Nacions Unides 1 a la 100 (1948 - 1953)

## Enllaços externs

* PDF Text de la Resolució a UN.org
# Stephan Engels

Stephan Engels (Niederkassel, el 6 de setembre de 1960) és un ex jugador de futbol alemany i entrenador. En l'actualitat s'exerceix com a coordinador del futbol base al 1. FC Köln.
# Elisenda

Elisenda és un prenom femení català que deriva d'una variant més antiga Alicsén que prové del prenom germànic Alahsind. Celebra l'onomàstica el dia 8 de febrer o el 14 de juny.

## Difusió

Aquest prenom fou força comú durant l'edat mitjana a la Corona d'Aragó i els antics estats d'Occitània. Cal destacar, però, el paper d'Elisenda de Montcada, reina de la Corona d'Aragó, en la difusió moderna del prenom: fou la fundadora del Monestir de Pedralbes a Barcelona, motiu pel qual un carrer principal d'aquesta ciutat i una estació de metro (l'Estació de Reina Elisenda) reben aquest nom. Aquest fet ha contribuït en gran part que aquest prenom tingui succés actualment en l'àmbit català.
Variants: Elisèn (variant força comuna durant l'edat mitjana), Elicsèn, Elicsenda, Alicsèn, Elisendis
Versions en altres idiomes:
* Occità: Elisenda, Elisén, Alicsén
* Francès: Elisende
* Castellà: Elisenda

## Biografies

* Elisenda de Montcada, reina consort de la Corona d'Aragó
* Elisenda I de Rocabertí, vescomtessa de Rocabertí
* Elisenda Paluzie, experta en economia
* Elisenda Ribas, actriu
* Elisenda Malaret i Garcia, jurista
* Elisenda Albertí, editora i política
* Elisenda Roca, periodista

## Vegeu també

* Estació de Reina Elisenda, estació de metro de la ciutat de Barcelona.

## Referències

* 1 2 3 «Còpia arxivada». Arxivat de l'original el 2004-08-26. [Consulta: 29 novembre 2011].
* ↑ http://esglesia.net/santoral Arxivat 2011-12-20 a Wayback Machine.
Viccionari
# Wageningen

Wageningen és un municipi de la província de Gelderland, al centre-est dels Països Baixos. L'1 de gener del 2009 tenia 36.492 habitants repartits sobre una superfície de 32,35 km² (dels quals 1,88 km² corresponen a aigua). Limita al nord amb Ede, a l'oest amb Rhenen (U), a l'est amb Renkum i al sud amb Neder-Betuwe i Overbetuwe.

## Administració

El consistori consta de 25 membres, compost per:
* Partit del Treball, (PvdA) 6 regidors
* GroenLinks, 4 regidors
* Crida Demòcrata Cristiana, (CDA) 3 regidors
* Partit Popular per la Llibertat i la Democràcia, (VVD) 3 regidors
* Stadspartij Wageningen, 4 regidors
* Partit Socialista, 2 regidors
* Demòcrates 66, 2 regidor
* ChristenUnie, 1 regidor

## Galeria d'imatges

* Ajuntament
* Casa Hinkeloord
* 't Venster

## Enllaços externs

* www.wageningen.nl
# Districte de Weinfelden

El districte de Steckborn és un dels vuit districtes del cantó suís de Turgòvia. Té 25.049 habitants (cens de 2007) i una superfície de 113,1 km². Està format per 8 municipis i el seu cap és Weinfelden

## Municipis

| Nom | Habitants (31.12.2007) | Superfície en km² |
| Amlikon-Bissegg | 1223 | 14,4 |
| Berg | 3085 | 13,1 |
| Birwinken | 1265 | 12,3 |
| Bürglen | 3192 | 11,7 |
| Bussnang | 2034 | 19,0 |
| Märstetten | 2399 | 9,9 |
| Weinfelden | 9852 | 15,5 |
| Wigoltingen | 2126 | 17,2 |

## Vegeu també

* Districtes del Cantó de Turgòvia
# Supercopa espanyola d'hoquei sobre patins en línia masculina

La Supercopa espanyola d'hoquei sobre patins en línia masculina (en castellà: Supercopa de España de hockey línea) és una competició esportiva de clubs espanyols d'hoquei sobre patins en hoquei línia, creada la temporada 2018-19. De caràcter anual, està organitzada per la Real Federació Espanyola de Patinatge i se celebra al principi de la temporada. Des de la temporada 2021-22, hi participen quatre equips, el campió de la Lliga Élite i de la Copa del Rei de la temporada anterior, o subcampió en el cas de ser el mateix equip, el subcampió de Lliga i l'equip organitzador de la competició. Es disputa en format de final a quatre on l'equip vencedor queda proclamat campió de la Supercopa.

## Historial

Llegenda :
| | Campió de la Lliga Élite |
| | Campió de la Copa del Rei |
| En negreta | Equip guanyador |
| (1) | Nombre de títols |
| (prò.) | Pròrroga / Gol d'or |
| (p.) | Penals |
| Edició | Temp. | Data | Campió | Resultat | Subcampió | Seu |
| I | 2018-19 | 29-09-2018 | CPL Valladolid (1) | 6-5 (prò.) | Espanya HC | Zorrotzako Kiroldegia, Bilbao |
| II | 2019-20 | 28-09-2019 | CPL Valladolid (2) | 4-2 | Espanya HC | Poliesportiu de Canterac, Valladolid |
| III | 2020-21 | 20-09-2020 | Edició suspesa pel risc públic de contagi del COVID-19 | Edició suspesa pel risc públic de contagi del COVID-19 | Edició suspesa pel risc públic de contagi del COVID-19 | Edició suspesa pel risc públic de contagi del COVID-19 |
| IV | 2021-22 | 26-09-2021 | Caja Rural CPLV (3) | 3-2 | Tres Cantos PC | Centre de Patinatge Las Rozas |
| V | 2022-23 | 4-09-2022 | Club Molina Sport (1) | 3-2 | Caja Rural CPLV | Poliesportiu García San Román, Las Palmas |
| VI | 2023-24 | 10-09-2023 | Club Molina Sport (2) | 4-2 | Caja Rural CPLV | Poliesportiu Francesc Calvo, Rubí |

## Palmarès

| Equip | Campió | Subcampió | Finals | Anys campió | Anys subcampió |
| Club Patinaje en Línea Valladolid | 3 | 2 | 5 | 2018-19, 2019-20, 2021-22 | 2022-23, 2023-24 |
| Club Molina Sport ACEGC | 2 | 0 | 1 | 2022-23, 2023-24 | — |
| Espanya Hoquei Club | 0 | 2 | 2 | — | 2018-19, 2019-20 |
| Tres Cantos Patín Club | 0 | 1 | 1 | — | 2021-22 |

## Referències

* 1 2 «La Supercopa de España de hockey en línea se disputará en Canterac». El Norte de Castilla, 11-09-2019. [Consulta: 29 octubre 2020].
* ↑ «El CPLV Valladolid gana la Supercopa de España de hockey línea». Agencia EFE, 28-09-2019. [Consulta: 29 octubre 2020].
* ↑ «Oficial: Las Supercopas de España, suspendidas». RFEP, 26-08-2020. [Consulta: 29 octubre 2020].
* ↑ «El Caja Rural CPLV, supercampeón de España por tercera vez». RFEP, 26-09-2021. [Consulta: 27 setembre 2021].
* ↑ «Club Molina Sport y Rubí Cent Patins, supercampeones de España». RFEP, 04-09-2022. [Consulta: 4 febrer 2023].
* ↑ Vallbona, Elisabet. «L’HCR Cent Patins de Rubí, subcampiones de la supercopa d’Espanya». L'Esportiu, 12-09-2023. [Consulta: 17 setembre 2023].
# Juan Gil de Hontañón el Jove

Juan Gil de Hontañón el Jove va ser un destacat arquitecte espanyol del segle xvi, fill de Juan Gil Hontañón i germà de Rodrigo Gil de Hontañón. Va ajudar el seu pare en la construcció de la Catedral de Salamanca, de la qual fou nomenat després mestre major d'obres. No està acreditat, però se li atribueix el Convent de Sancti Spiritus a Salamanca.

## Bibliografia

* LLAGUNO AMIROLA, Eugenio.: Noticias de los arquitectos y arquitectura de España desde su restauración. Imprenta Real, 1829. En domini públic.
# Winnebago

«Winnebago» té aquests significats:
* Winnebago o Ho-Chunk, tribu siouan que viu a la reserva Winnebago de Nebraska i a la reserva Ho-Chunk de Wisconsin
* Winnebago (llengua) o Hocąk, és la llengua dels Ho-Chunk.
* Winnebago (Illinois), vila dels Estats Units a l'estat d'Illinois
* Winnebago (Minnesota), població dels Estats Units a l'estat de Minnesota
* Winnebago (Nebraska), població dels Estats Units a l'estat de Nebraska
* Lake Winnebago, població dels Estats Units a l'estat de Missouri
# Diego Milán Jiménez

Diego Milán Jiménez (Almansa, 10 de juliol de 1985) és un ciclista nascut Espanya però des del 2013 amb nacionalitat dominicana. Professional des del 2008, actualment corre a l'equip Inteja Dominican Cycling Team, del qual també fa de director esportiu.

## Palmarès

* 2004
** Vencedor d'una etapa a la Volta a Valladodid
** Vencedor d'una etapa a la Volta a Goierri
* 2005
** Vencedor d'una etapa a la Setmana aragonesa
* 2006
** Vencedor d'una etapa a la Volta a la Comunitat de Madrid
* 2008
** Vencedor d'una etapa a la Volta a La Rioja
** Vencedor d'una etapa al Gran Premi Internacional Paredes Rota dos Móveis
* 2012
** Vencedor de 2 etapes a la Volta a la Independència Nacional
** Vencedor d'una etapa a la Volta a la província de València
* 2013
** Campió de la República Dominicana en ruta
** Vencedor d'una etapa a la Volta a la Independència Nacional
** Vencedor d'una etapa al Tour de Beauce
** Vencedor de 2 etapes al Tour de Guadalupe
* 2014
** Campió de la República Dominicana en ruta
** Vencedor d'una etapa al Tour de Guadalupe
* 2015
** Vencedor d'una etapa al Tour de Guadalupe
* 2018
** Vencedor d'una etapa a la Volta a la Independència Nacional
* 2019
** Vencedor d'una etapa al Tour de Beauce

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Rima (Marroc)

Rima (àrab: ريمة, Rīma) és una comuna rural de la província de Settat de la regió de Casablanca-Settat. Segons el cens de 2014 tenia una població total de 8.949 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Outaouais

Outaouais és una regió administrativa de la província canadenca del Quebec, situada a la riba nord del riu Outaouais, a la frontera amb l'Ontario. La regió està dividida en 4 municipalitats regionals de comtat (MRC) i 75 municipalitats.

## Demografia

* Població: 341 752 (2005)
* Superfície: 30 504 km²
* Densitat: 11,2 hab./km²
* Taxa de natalitat: 10,2‰ (2003)
* Taxa de mortalitat: 6,0‰ (2003)
Font: Institut de la statistique du Québec

## Enllaços externs

* Portal regional d'Outaouais Arxivat 2007-05-08 a Wayback Machine. (francès)
# John Frederick Kensett

John Frederick Kensett (Cheshire (Connecticut), 22 de març de 1816 -Nova York - 14 de desembre de 1872) fou un pintor estatunidenc, representant de l'Escola del Riu Hudson, tot i que progressivament va anar evolucionant vers una branca d'aquesta escola, anomenada luminisme nord-americà.

## Biografia
### Joventut i aprenentatge

John Frederick Kensett va iniciar-se com a gravador a l'obrador del seu pare, Thomas Kensett (1786-1829) a New Haven (Connecticut). Va començar a pintar paisatges a la dècada dels 1830. L'any 1843 va viatjar a Europa amb Asher Brown Durand, John William Casilear (1811-93) i Thomas Prichard Rossiter (1818-71), per tal d'estudiar-ne les obres d'art. L'any 1847 va retornar a Nova York, i va ésser elegit membre de la National Academy of Design.

### Activitat artística

L'any 1849, novament amb Asher Brown Durand i amb John William Casilear, va viatjar pel riu Hudson fins a Catskill (Nova York), on havia viscut Thomas Cole, realitzant esbossos dels mateixos indrets que aquest pintor havia pintat. Les primeres pintures de Kensett reflecteixen la influència de Thomas Cole i de John Constable, però cap a l'any 1850 la seva obra esdevingué més primmirada, i cap a l'any 1855 va fer un tomb vers el luminisme nord-americà. Va començar aleshores a pintar paisatges de marines, especialment de la costa de Nova Anglaterra, reflectint amb gran meticulositat els reflexos de la llum al cel i la mar.
Al contrari de contemporanis seus com Albert Bierstadt o Frederic Edwin Church, no va fer expedicions a indrets llunyans, ans va preferir llocs propers com el llac George, Newport (Maine) o Beverly (Massachusetts). També es va distinguir perquè la majoria dels seus llenços són de petit format, fet no gaire usual dins l'Escola del Riu Hudson. La seva mort, l'any 1872, fou considerada una veritable tragèdia nacional.

## Algunes obres de John Frederick Kensett

Als següents enllaços hom hi trobarà complida informació sobre algunes obres de John Frederick Kensett:
* Niàgara, els ràpids del riu
* El llac George

## Referències

* ↑ «John Frederick Kensett» (en anglès). National Gallery of Art. [Consulta: 5 abril 2020].
* 1 2 Novak, Barbara. op. cit., p. 194.

## Bibliografia

* NOVAK, Barbara, et al. ; Explorar el Edén, Paisaje Americano del Siglo XIX ; Fundación Thyssen Bornemisza; Madrid-2000; ISBN 84-88474-71-7
* John Frederick Kensett, American, 1816-1872 a National Gallery of Art (NGA)
# Bandera de Bremen

La bandera de Estat de Bremen (utilitzada tant per la ciutat de Bremen com per l'estat federal) recuperada per la constitució de l'estat de 1947 està formada per l'alternança de quatre franges vermelles i quatre blanques en disposició horitzontal, la franja superior és vermella. Al costat esquerre i tocant al pal s'hi afegeixen dues franges verticals d'igual mida i en les que s'alterna el color dels quadres. La bandera civil no porta l'escut d'armes. La ràtio és 3:5.

## Variants

En cas que la bandera afegeixi l'escut d'armes, llavors, n'existeixen tres versions diferents:
* La bandera de servei (Dienstflagge), que afegeix l'escut simple al centre, conegut com a Der Bremer Schlüssel.
* La bandere d'estat (Staatsflagge), que afegeix l'escut d'armes al centre i la bandera normalment passa a tenir dotze franges enlloc de vuit.
* La bandera marítima (Dienstflagge der bremischen Schiffahrt), que afegeix l'escut d'armes i una àncora blava al cantó blanc. Es col·loca en els edificis de l'estat relacionats amb la navegació marítima. També com a bandera de proa.
* Bandera civil o Staatsflagge.
* Bandera amb l'escut simple o Dienstflagge
* Bandera civil amb l'escut d'armes o "Staatsflagge mit Flaggenwappen"
* Bandera marítima o Landesdienstflagge der bremischen Schiffahrt

## Referències

* ↑ «Landesverfassung der Freien Hansestadt Bremen vom 21. Oktober 1947. Artikel 68» (en alemany). Freie Hansestadt Bremen. [Consulta: 3 juny 2016].
* ↑ «Bremer Landessymbole» (en alemany). Bremen.de. [Consulta: 3 juny 2016].
* ↑ «Coats-of-Arms (Bremen, Germany)» (en anglès). Flags of the World. [Consulta: 3 juny 2016].

## Bibliografia

* Laitenberger, Birgit i Bassier, Maria. Wappen und Flaggen der Bundesrepublik Deutschland und ihrer Länder (en alemany). Köln: Heymann, 2000. ISBN 3452242625.
# Winner

Winner és una població dels Estats Units a l'estat de Dakota del Sud. Segons el cens del 2000 tenia 3.137 habitants.

## Demografia

Segons el cens del 2000, Winner tenia 3.137 habitants, 1.359 habitatges, i 803 famílies. La densitat de població era de 786,5 habitants per km².
Dels 1.359 habitatges en un 26,3% hi vivien nens de menys de 18 anys, en un 47,8% hi vivien parelles casades, en un 7,4% dones solteres, i en un 40,9% no eren unitats familiars. En el 36,9% dels habitatges hi vivien persones soles el 21,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,9% tenia menys de 18 anys, un 6,1% entre 18 i 24, un 24,4% entre 25 i 44, un 19,5% de 45 a 60 i un 25,2% 65 anys o més.
L'edat mediana era de 42 anys. Per cada 100 dones de 18 o més anys hi havia 84,9 homes.
La renda mediana per habitatge era de 26.277 $ i la renda mediana per família de 38.472 $. Els homes tenien una renda mediana de 26.858 $ mentre que les dones 20.613 $. La renda per capita de la població era de 15.717 $. Entorn del 10,7% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Winner». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Winner». American Fact Finder. Oficina del Cens dels Estats Units, 12-01-2010.
Viccionari
# Roca de Querol

La Roca de Querol és una muntanya de 1.841 situada més a llevant de la serra de Querol metres que es troba al municipi de la Coma i la Pedra, a la comarca del Solsonès.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Outabouabane

Outabouabane (àrab: اوطا بوعبان, Ūṭā Būʿabān; amazic: Uṭṭa Bu Ɛban) és una comuna rural de la província de Taounate de la regió de Fes-Meknès. Segons el cens de 2014 tenia una població total de 9.856 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Supremacy

«Supremacy» (en català, supremacia) és el quart senzill del sisè àlbum d'estudi The 2nd Law de la banda de rock alternatiu Muse, escrita per Matthew Bellamy. És el primer tema de l'àlbum, i va ser editat com a senzill el 25 de febrer de 2013. La banda va interpretar la cançó amb una orquestra i cor als BRIT Awards 2013 el 20 de febrer de 2013.

## Vídeo musical

El videoclip va ser llançat el 2 de febrer de 2013 a través del lloc web de NME. El 8 de febrer de 2013 el videoclip per a «Supremacy» va pujar-se al canal oficial de YouTube de Muse. El vídeo fou gravat a Los Angeles, EUA El vídeo està format per dues parts: Muse tocant la cançó per un costat, i per l'altre, consta d'alguns nois amb la cara pintada practicant esports extrems com BMX y surf.
El significat rere el vídeo, citant a Matt, és:
| « | «SUPREMACY… una escena terrorífica de la humanitat perdent la seva supremacia sobre la Tierra “a mesura que s'han aixecat” i l'escassetat d'energia causa la desesperació global | » |

## Posicionament a les llistes
### Setmanals

| Llista (2013) | Millor posició |
| UK Rock (The Official Charts Company) | 2 |
| US Rock Songs (Billboard) | 39 |

## Referències

* 1 2 «Muse - 'Supremacy' video». NME.com, 06-02-2013. [Consulta: 6 febrer 2013].
* ↑ "Muse to perform 'Supremacy' with full orchestra and choir at Brit Awards". NME. Retrieved 29 January 2013
* ↑ «Muse - Supremacy (CDr)». Muse Discography. Discogs. [Consulta: 22 gener 2013].
* ↑ http://www.officialcharts.com/archive-chart/_/10/2013-03-02/

## Enllaços externs

* «Lloc web oficial» (en anglès).
# Els Verds Ecologistes

Els Verds Ecologistes (EVE) va ser un partit polític espanyol fundat el 1987 que va tenir el seu origen a Futur Verd, partit sorgit del Partit Humanista que alhora té el seu origen en la secta de la Comunitat de Silo.
Una comissió parlamentària espanyola va considerar secta perillosa i destructiva EVE el 1988, però malgrat això el partit va sumar 136.335 vots a les eleccions generals espanyoles de 1989 i 8.730 a les eleccions al Parlament de Catalunya de 1988. En 1989 una sentència judicial va obligar EVE a variar la seva denominació i va passar a denominar-se Els Ecologistes, que van obtenir 68.851 vots en les eleccions generals espanyoles de 1993. En 1994 el partit va deixar d'actuar.
# Bandera de Bonaire

La bandera de Bonaire és la bandera d'aquesta mateixa illa i conté els colors groc, negre, vermell, blanc i blau.
Es troba en ús des del 15 de desembre de 1981. El 11 de desembre de 1981 va ser redactada l'ordenança insular que n'establí l'adopció i les seves especificacions. El vexil·lòleg estatunidenc Whitney Smith va donar les indicacions per disseny de la bandera de Bonaire. Per tal d'escollir-ne el disseny es va fer un concurs entre la població de l'illa. Com que no hi hagué cap disseny guanyador convincent entre els dissenys participants, la bandera es va crear amb la combinació de diversos dels dissenys i va ser creada pel llavors president del comitè de banderes, el senyor Frans Booi.

## Disseny

La bandera té tres franges de colors groc, blanc i blau que van de baix a l'esquerra a dalt a la dreta. Conté majoritàriament el color blau fosc amb una cantonada superior esquerra groga i una franja diagonal blanca intermèdia que conté una rosa dels vents negra i una estrella vermella de sis puntes al seu interior. La mida i la col·locació dels colors i símbols es determinen segons proporcions matemàtiques indicades.

## Simbolisme

Les línies diagonals són el símbol de la tendència a l'alça en el creixement i desenvolupament de Bonaire. La franja groga fa referència al sol i a les flors grogues de la vegetació autòctona de Bonaire, en particular la kibrahacha que floreix un cop l'any. La franja blanca representa la pau, la llibertat i la puresa. La franja blava fa referència al cel i també al mar, que connecta Bonaire amb el món i té un paper destacat en l'economia.
L'estrella vermella representa la sang que els habitants de Bonaire han vessat per alliberar-se dels enemics i simbolitza la seva perseverança. Els punts de l'estrella fan referència als sis nuclis residencials tradicionals de l'illa: Rincon, Nort di Saliña, Antriol, Nikiboko, Tera Kora i Playa.
La rosa dels vents fa referència a la fama dels habitants de l'illa com a bons mariners i pescadors. També representa l'estabilitat, les relacions econòmiques, diplomàtiques i culturals en totes direccions.

## Vegeu també

* Bonaire

## Referències

* ↑ Grimes, William «Whitney Smith, Whose Passion for Flags Became a Career, Dies at 76» (en anglès). The New York Times, 23-11-2016. ISSN: 0362-4331.
* ↑ Bonaire. «EILANDSVERORDENING van de 11e december 1981, no. 1 tot het vaststellen van de vlag van het eilandgebied Bonaire» (en neerlandès). [Consulta: 19 juny 2024].
# Winnebago (Nebraska)

Winnebago (hoocąk: Nįšoc) és una població dels Estats Units a l'estat de Nebraska. Segons el cens del 2000 tenia 768 habitants.

## Demografia

Segons el cens del 2000, Winnebago tenia 768 habitants, 211 habitatges, i 166 famílies. La densitat de població era de 1.059 habitants per km².
Dels 211 habitatges en un 50,7% hi vivien nens de menys de 18 anys, en un 30,8% hi vivien parelles casades, en un 38,9% dones solteres, i en un 20,9% no eren unitats familiars. En el 19% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,58 i el nombre mitjà de persones que vivien en cada família era de 4,01.
Per edats la població es repartia de la següent manera: un 42,7% tenia menys de 18 anys, un 8,7% entre 18 i 24, un 28% entre 25 i 44, un 14,1% de 45 a 60 i un 6,5% 65 anys o més.
L'edat mediana era de 23 anys. Per cada 100 dones de 18 o més anys hi havia 78,9 homes.
La renda mediana per habitatge era de 20.795 $ i la renda mediana per família de 21.818 $. Els homes tenien una renda mediana de 18.958 $ mentre que les dones 19.643 $. La renda per capita de la població era de 6.317 $. Aproximadament el 43,7% de les famílies i el 48,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Locations». Hoocąk Waaziija Haci Language Division, A Division of The Ho-Chunk Nation. [Consulta: 6 abril 2014].
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Winnebago». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Winnebago». American Fact Finder. Oficina del Cens dels Estats Units, 12-01-2010.